|  |  |
| --- | --- |
| **UPRAVNI ODJEL ZA POLJOPRIVREDU, RURALNI RAZVOJ, ZAŠTITU OKOLIŠA I PRIRODE** | |
| **ODSJEK ZA POLJOPRIVREDU** | |
| **NAZIV PROGRAMA** | **Program 1010 Promocija i promidžba proizvoda i područja** |
| **AKTIVNOST** | **Aktivnost A 100001 Manifestacija autohtonih sorta vina**  **10.000,00 €** |
| **CILJ PROGRAMA** | Bolja organizacija poljoprivrednih proizvođača u svrhu kvalitetnijeg izlaska na tržište, ostvarivanje većeg profita i turističke ponude. |
| **POKAZATELJI USPJEŠNOSTI PROGRAMA** | Podizanje svijesti stanovništava o kvaliteti autohtonih proizvoda i drugih poljoprivrednih proizvoda Sisačko-moslavačke županije, promicanje Sisačko-moslavačke županije kako u RH tako i u EU.  Promidžbene aktivnosti u svrhu postizanja prepoznatljivosti autohtone sorte Sisačko-moslavačke županije - Škrlet. |
| **OPIS PROGRAMA** | Upravni odjel za poljoprivredu, ruralni razvoj, zaštitu okoliša i prirode u suradnji s udrugama vinogradara i vinara Sisačko-moslavačke županije organizirao je izbor i dodjelu Županovog pehara 2025.  Planirana sredstva od 10.000,00 € namijenjena za provedbu ove aktivnosti preraspodjeljuju se po pozicijama na slijedeći način:  R2554-03 Usluge telefona, interneta, pošte i prijevoza 1.500,00 € smanjuje se za *300,00 €* i **sada iznosi 1.200,00 €**  R2554-01 Usluge promidžbe i informiranja 3.000,00 € smanjuje se za *1.500,00* i **sada iznosi 1.500,00 €**  R2554-05 Zakup i najamnine 1.700,00 € smanjuje se za *500,00 €* i sada **iznosi 1.200,00 €**  R2554-04 Intelektualne i osobne usluge 1.000,00 € povećava se za *2.300,00 €* i sada iznosi **3.300,00 €** |
| **OBRAZLOŽENJE PROGRAMA KROZ CILJEVE KOJI ĆE SE OSTVARITI PROVEDBOM PROGRAMA** | Poljoprivreda je strateška gospodarska grana Sisačko-moslavačke županije. Temeljem Nacionalne razvojne strategije Republike Hrvatske do 2030. godine kao i Višegodišnjeg financijskog okvira EU za vremensko razdoblje 2021.-2027. godine potpore u poljoprivredi provode se sukladno posebnom cilju:  PC6. Razvoj održive poljoprivrede/Povećanje konkurentnosti poljoprivredne proizvodnje  Mjera posebnog cilja  6.3. Promocija i promidžba proizvoda i ruralnog područja Sisačko-moslavačke županije |

|  |  |
| --- | --- |
| **ODSJEK ZA ZAŠTITU OKOLIŠA I PRIRODE** | |
| **NAZIV PROGRAMA** | **Program 1002**  **Zaštita okoliša i prirode** |
| **AKTIVNOST** | **Aktivnost A100002**  **Praćenje stanja okoliša i prirode -** **465.080,88 €** |
| **CILJ PROGRAMA** | Očuvanje i održivo korištenje prirodnih resursa, unaprjeđenje upravljanja okolišem i sprječavanje onečišćenja okoliša, integracija okoliša u druge sektore, uspostava cjelovitog sustava gospodarenja otpadom, te jačanje svijesti i uključivanja javnosti u proces donošenja odluka i provedbu mjera.  Posebni ciljevi:  PC 5. Razvoj održivog turizma i očuvanje prirodne i kulturne baštine  M. 5.3. Očuvanje bioraznolikosti, prirodne baštine i njeno održivo korištenje |
| **OPIS PROGRAMA** | Sukladno zakonskim propisima iz područja zaštite okoliša i prirode, te obveza za jedinice područne (regionalne) samouprave, a imajući u vidu obvezu i potrebu uključivanja javnosti u odlučivanje o pitanjima zaštite i očuvanja okoliša i prirode, Program zaštita okoliša i prirode se provodi kroz sljedeće aktivnosti:   * Izrada dokumenata zaštite okoliša i prirode * Praćenje stanja okoliša i prirode.   Aktivnost Praćenje stanja okoliša i prirode provodi se kroz sljedeće podaktivnosti:   * Subvencija Centru za gospodarenje otpadom Kodos d.o.o. * Subvencija Regionalnom centru za gospodarenje otpadom Šagulje d.o.o.   Sukladno zakonskim propisima, te na temelju Plana gospodarenja otpadom RH 2017. - 2022. i donesenih Odluka o pristupanju Sisačko-moslavačke županije trgovačkim društvima, potpisanih Društvenih ugovora i Sporazuma, a kako bi se osigurali uvjeti za uspostavu cjelovitog sustava gospodarenja otpadom, odnosno centara za gospodarenje otpadom na koji će po izgradnji miješani komunalni otpad odvoziti i zbrinjavati jedinice lokalne samouprave s područja Sisačko-moslavačke županije, planirana su sredstva za rad navedenih tvrtki (čiji je suvlasnik Županija), te za izgradnju CGO-a.  **R 2644-1 Subvencija**  **Centru za gospodarenje otpadom Kodos d.o.o.**  U 2025. godini planirana sredstva za subvenciju trgovačkom društvu Centar za gospodarenje otpadom Kodos d.o.o. u iznosu od 354.147,80 eura se povećavaju za 13.664,00 eura, pa je novi iznos za sufinanciranje 367.811,80 eura iz razloga što je u trenutku planiranja proračuna za 2025. (rujan 2024.) dio troškova plaća jedinice za provedbu projekta (5 djelatnika KODOS-a) planiran iz EU sredstava, budući su plaće bile prihvatljiv trošak u OPKK 2014.-2020.  Krajem prosinca 2024. godine objavljen je poziv za dostavu projektnog prijedloga kojim je definirano da je navedeni trošak neprihvatljiv za EU sufinanciranje. Temeljem Odluke Vlade Republike Hrvatske, ukupno procijenjeni prihvatljivi troškovi projekata CGO Babina gora financirat će se kroz PKK 2021.–2027. sredstvima Europskog fonda za regionalni razvoj u iznosu od 31,377 %. Preostali dio procijenjenih prihvatljivih troškova osigurat će se na način da će KODOS d.o.o., tvrtka u vlasništvu jedinica lokalne i područne (regionalne) samouprave, sufinancirati 15% prihvatljivih troškova, a ostatak će u jednakim omjerima osigurati Ministarstvo zaštite okoliša i zelene tranzicije kroz Državni proračun i Fond za zaštitu okoliša i energetsku učinkovitost.  **R 2645-1 Subvencija Regionalnom centru za gospodarenje otpadom Šagulje d.o.o.**  U 2025. godini za subvenciju trgovačkom društvu Regionalni centar za gospodarenje otpadom Šagulje d.o.o. planirana su sredstva u iznosu od 97.269,08 eura. |
| **POSTIGNUTI CILJEVI I REZULTATI PROGRAMA TEMELJENI NA POKAZATELJIMA USPJEŠNOSTI** | Pokazatelji uspješnosti provođenja Programa Zaštita okoliša i prirode mjerljivi su kroz rezultate rada, a ovisno o posebnom cilju, rezultati i pokazatelji uspješnosti mogu se definirati kao:   * provedba zakonskih obveza županije po pitanjima zaštite okoliša i prirode * vođenje registra onečišćivača i osiguravanje podataka za informacijski sustav zaštite okoliša, te kontinuirano surađivanje s obveznicima i inspekcijom zaštite okoliša čime se doprinosi kvaliteti podataka * osiguravanje kvalitete okoliša za postizanje boljeg standarda života stanovništva uz omogućavanje održivog gospodarskog razvoja županije * provođenje mjera donesenih dokumentima zaštite okoliša * provođenje informiranja i uključivanja javnosti u rješavanje pitanja zaštite okoliša i prirode * provođenje projekata zaštite okoliša i prirode u suradnji s ustanovama, udrugama * uspostavljanje jedinstvenog sustava gospodarenja otpadom, te zatvaranje neusklađenih odlagališta |

|  |  |  |  |  |
| --- | --- | --- | --- | --- |
| pozicija u proračunu | vrsta rashoda | plan 2025 | povećanje/smanjenje | novi plan 2025 |
| R 2644-1 | subvencija Centru za gospodarenje otpadom Kodos d.o.o. | 354.147,80 | 13.664,00 | 367.811,80 |
| R 2645-1 | Subvencija Regionalnom centru za gospodarenje otpadom Šagulje d.o.o. | 97.269,08 | 0,00 | 97.269,08 |
| Ukupno Aktivnost A100002 Praćenje stanja okoliša i prirode | | | | 465.080,88 |

|  |  |
| --- | --- |
| **ODSJEK ZA RURALNI RAZVOJ I TURIZAM** | |
| **NAZIV PROGRAMA** | **Program 1003 Razvoj turizma - 398 000,00 €** |
| **AKTIVNOST** | **Aktivnost A 100002 Poticanje promocije turističke ponude Sisačko-moslavačke županije – 188.000,00 €** |
| **CILJ PROGRAMA** | Cilj provedbe ovog Programa je doprinos aktiviranju turističkih potencijala koji postoje u Sisačko-moslavačkoj županiji u svrhu jačanja cjelokupne turističke ponude Sisačko-moslavačke županije te jačanje njezine prepoznatljivosti na turističkom tržištu kako bi se od turizma kao gospodarske grane ostvarili što veći gospodarski efekti izraženi kroz što veći broj dolazaka turista na ovo područje i ostvarenih noćenja. |
| **OPIS PROGRAMA** | Provedba ovog Programa temelji se na odredbama Zakona o turističkim zajednicama i promicanju hrvatskog turizma (NN, broj 52/19 i 42/20), Planu razvoja Sisačko-moslavačke županije za razdoblje do 2027. godine („Službeni glasnik Sisačko-moslavačke županije“, broj 4/23), te Provedbenom programu razvoja turizma Sisačko-moslavačke županije za razdoblje 2022-2025. godine („Službeni glasnik Sisačko-moslavačke županije“, broj 12/22).  Sufinanciranjem novih turističkih projekata te promocija turističke ponude doprinositi će se ostvarivanju boljih turističkih rezultata na ovom području.  **Aktivnost A 100002 Poticanje promocije turističke ponude Sisačko-moslavačke županije**  Planirana sredstva na poziciji **R 2607-1** **Tekuće donacije u novcu** u iznosu od **153.000,00 €** namijenjena su za sufinanciranje programskih aktivnosti Turističke zajednice Sisačko-moslavačke županije povećavaju se na iznos **188.000,00 €** zbog novo planiranih aktivnosti u vezi promocije, unapređenja i razvoja turističkog proizvoda te edukacije. |
| **USKLAĐENOST PROGRAMA S DOKUMENTIMA DUGOROČNOG RAZVOJA:** | Provedbom ovog Programa doprinositi će se ostvarivanju posebnog cilja iz Plana razvoja Sisačko-moslavačke županije za razdoblje do 2027. godine i to:    PC Razvoj održivog turizma i očuvanje prirodne i kulturne baštine  MJERA 5.1 Razvoj selektivnih oblika turizma  MJERA 5.2 Poticanje promocije turističke ponude Sisačko-moslavačke  županije |
| **POSTIGNUTI CILJEVI I REZULTATI PROGRAMA TEMELJENI NA**  **POKAZATELJIMA USPJEŠNOSTI** | Ostvarenje programskog cilja mjerit će se kroz sljedeće indikatore:  - broj turističkih dolazaka,  - broj ostvarenih noćenja,  - broj uređenih i ostvarenih prostora javne turističke infrastrukture,  - broj provedenih turističkih marketinških kampanja,  - broj turističkih manifestacija. |