**OBRAZLOŽENJE II. IZMJENA I DOPUNA PRORAČUNA**

**UPRAVNOG ODJELA ZA ZDRAVSTVO, SOCIJALNU SKRB I HRVATSKE BRANITELJE ZA 2025. GODINU**

Županijska skupština Sisačko-moslavačke županije na 32. sjednici održanoj 27. veljače 2025. godine donijela je I. Izmjene i dopune Proračuna Sisačko-moslavačke županije za 2025. godinu, Odluku o izmjenama Programa javnih potreba u zdravstvu Sisačko-moslavačke županije za 2025. godinu te Odluku o izmjenama i dopunama Programa javnih potreba u socijalnoj skrbi Sisačko-moslavačke županije za 2025. godinu („Službeni glasnik Sisačko-moslavačke županije“, broj 4/25) te je na 33. sjednici održanoj 27. ožujka 2025. godine donijela Odluku o izmjeni i dopuni Programa javnih potreba u zdravstvu Sisačko-moslavačke županije za 2025. godinu i Odluku o izmjeni i dopuni javnih potreba u socijalnoj skrbi Sisačko-moslavačke županije za 2025. godinu („Službeni glasnik Sisačko-moslavačke županije“, broj 7/25).

|  |
| --- |
| **GLAVA 00301 ZDRAVSTVO** |

Izmjenama i dopunama Proračuna Sisačko-moslavačke županije za 2025. godinu za provedbu programa iz područja **zdravstva** predlažu se izmjene i dopune sljedećih programa:

**OBRAZLOŽENJE:**

|  |
| --- |
| **PROGRAM 1001 PROGRAM JAVNIH POTREBA U ZDRAVSTVU** |

|  |  |  |
| --- | --- | --- |
| **PLAN 2025.** | **IZMJENA** | **NOVI PLAN 2025.** |
| 1.974.889,00 | 20.000,00 | 1.994.889,00 |

U sklopu Programa javnih potreba Sisačko-moslavačka županija osigurava sredstva za zdravstvenu zaštitu stanovnika na svom području iznad standarda utvrđenih obveznim zdravstvenim osiguranjem, a sve to u cilju pružanja dostupnosti zdravstvene zaštite, a u skladu sa Zakonom o zdravstvenoj zaštiti („Narodne novine“, broj 100/18, 125/19, 147/20, 119/22, 156/22, 33/23 i 36/24).

Financijska sredstva planirana za provedbu navedenog programa povećana su za 20.000,00 eura kroz izmjenu sljedeće aktivnosti:

* *Zdravstvene usluge - mrtvozorstvo* - aktivnost je planirana u 2025. godini u iznosu od 100.000,00 eura. Izmjenama i dopunama Proračuna navedena aktivnost povećava se za 20.000,00 eura, sukladno Odluci o visini naknade za obavljanje pregleda umrlih osoba izvan zdravstvenih ustanova na području Ssiačko-moslavačke županije kojom je ista povećana.

**OBRAZLOŽENJE:**

|  |  |  |  |
| --- | --- | --- | --- |
| **PROGRAM 1003 ZDRAVSTVENE USTANOVE** | | | |
| **PLAN 2025.** | **IZMJENA** | **NOVI PLAN 2025.** |
| 103.737.922,16 | 50.000,00 | 103.787.922,16 |

Sastavni dio proračuna Upravnog odjela su i proračuni zdravstvenih ustanova u vlasništvu Sisačko-moslavačke županije: Neuropsihijatrijske bolnice „Dr. Ivan Barbot“ Popovača, Zavoda za javno zdravstvo Sisačko-moslavačke županije, Zavoda za hitnu medicinu Sisačko-moslavačke županije, Lječilišta Topusko, Doma zdravlja Sisačko-moslavačke županije. Program 1003 Zdravstvene ustanove izmjenama i dopunama Proračuna realizirat će se u ukupnom iznosu od 103.737.922,16 eura iz prihoda koje ostvaruju ustanove (prihodi nadležnog proračuna, prihodi od HZZO-a, Prihodi od prodaje nefinancijske imovine, vlastiti prihodi, prihodi za posebne namjene, pomoći EU, pomoći iz državnog proračuna, pomoći Ministarstva zdravstva, donacije te prihoda iz nadležnog proračuna).

**REKAPITULACIJA - ZDRAVSTVO**

|  |  |  |  |  |
| --- | --- | --- | --- | --- |
| **PROGRAM** | **NAZIV PROGRAMA** | **PLAN 2025.** | **IZMJENE** | **NOVI PLAN 2025.** |
| 1001 | Program javnih potreba u zdravstvu (SMŽ i GiO) | 1.974.889,00 | 20.000,00 | 1.994.889,00 |
| 1002 | Minimalni financijski standard - zdravstvo | 2.378.911,00 | 0,00 | 2.378.911,00 |
| 1003 | Zdravstvene ustanove | 103.737.922,16 | 50.000,00 | 103.787.922,16 |
| 1010 | Program unapređenja primarne zaštite | 228.000,00 | 0,00 | 228.000,00 |
|  | **U K U P N O:** | **108.319.722,16** | **70.000,00** | **108.389.722,16** |

|  |
| --- |
| **GLAVA 00302 SOCIJALNA SKRB** |

Izmjenama i dopunama Proračuna Sisačko-moslavačke županije za 2025. godinu za provedbu programa iz područja **socijalne skrbi** predlažu se izmjene i dopune sljedećih programa:

**OBRAZLOŽENJE:**

|  |  |  |  |
| --- | --- | --- | --- |
| **PROGRAM 1004 PROGRAM JAVNIH POTREBA U SOCIJALNOJ SKRBI** | | | |
| **PLAN 2025.** | **IZMJENA** | **NOVI PLAN 2025.** |
| 2.284.080,44 | 285.110,60 | 2.569.191,04 |

Financijska sredstva planirana za provedbu navedenog programa povećavaju se za 285.110,60 eura za sljedeću aktivnost:

* *Izdatci za domove socijalne skrbi* - aktivnost je planirana u iznosu od 519.170,00 eura, a izmjenama i dopunama Proračuna navedenom aktivnošću osigurana su dodatna sredstva u iznosu od 260.183,00 eura za financiranje izdataka domova za starije osobe i odrasle osobe u sveukupnom iznosu od 779.353,00 eura.
* *Program obilježavanja Dana sjećanja na žrtve Domovinskog rata* - Sisačko-moslavačka županije ove godine planira cjelodnevni izlet branitelja i članova njihovih obitelji u općinu Škabrnja i grad Zadar te je izmjenama i dopunama Proračuna navedena aktivnost planirana u iznosu od 19.100,00 eura sukladno potrebama realizacije navedene aktivnosti.
* *Obilježavanje važnih datuma i manifestacija vezanih za uz Domovinski rat -* aktivnost je planirana u iznosu od 40.000,00 eura, a izmjenama i dopunama Proračuna uvećana je sukladno realizaciji dosadašnjih manifestacija i događaja programa te iznosi 55.925,00 eura.

|  |  |  |  |
| --- | --- | --- | --- |
| **PROGRAM 1007 REDOVNA DJELATNOST USTANOVA SOCIJALNE SKRBI** | | | |
| **PLAN 2025.** | **IZMJENA** | **NOVI PLAN 2025.** |
| 8.134.698,05 | 125.000,00 | 8.259.698,05 |

Sredstva za provedbu navedenog programa povećava su za 125.000,00 eura u odnosu na planirana sredstva. Program Redovna djelatnost ustanova socijalne skrbi financira se iz prihoda koje ostvaruju ustanove (prihodi od HZZO-a, prihodi od prodaje nefinancijske imovine, vlastiti prihodi, prihodi za posebne namjene, pomoći državnog proračuna, pomoći EU, pomoći, donacije te prihoda iz nadležnog proračuna).

**REKAPITULACIJA - SOCIJALNA SKRB**

|  |  |  |  |  |
| --- | --- | --- | --- | --- |
| **PROGRAM** | **NAZIV PROGRAMA** | **PLAN 2025.** | **IZMJENE** | **NOVI PLAN 2025.** |
| 1004 | Program javnih potreba u socijalnoj skrbi | 2.284.080,44 | 285.110,60 | 2.569.191,04 |
| 1005 | Minimalni financijski standard-(DZSO) | 1.476.839,00 | 0,00 | 1.476.839,00 |
| 1006 | Program iznad zakonskog standarda DZSO | 199.360,00 | 0,00 | 199.360,00 |
| 1007 | Redovna djelatnost ustanova socijalne skrbi | 8.134.698,05 | 125.000,00 | 8.259.698,05 |
| 1012 | Unapređenje socijalne infrastrukture | 55.252,98 | 0,00 | 55.252,98 |
| 1013 | Socijalni plan Sisačko-moslavačke županije | 48.075,26 | 0,00 | 48.075,26 |
|  | **U K U P N O:** | **12.198.305,73** | **410.110,60** | **12.608.416,33** |

|  |  |  |  |
| --- | --- | --- | --- |
| **SVEUKUPNO (ZDRAVSTVO I SOCIJALNA SKRB)** | **120.518.027,89** | **480.110,60** | **120.998.138,49** |